Escocia

**Escocia** (en gaelico escocés *Alba*, en anglés *Scotland*) ye una nación d'o nord-ueste d'Europa y un d'os cuatro países constituyents d'o Reino Uniu. Ocupa o tercio norte d'a isla de Gran Bretanya y muga a lo sud con Anglaterra. Ye rodiata por o mar d'o Norte a l'este, l'oceano Atlantico a lo norte y l'ueste, y a canal d'o Norte y o mar d'Irlanda a lo sud-ueste. Antimás d'a parti prencipal d'o suyo territorio bi ha alto u baixo 790 chicotas islas en Escocia.

Edimburgo ye a capital d'o país y a segunda ciudat mas gran, estando un d'os mayors puestos financieros d'Europa. A mayor ciudat d'Escocia ye Glasgow que reculle en a suya aria metropolitana, dita o Gran Glasgow (en anglés *Greater Glasgow*) o 40% d'a población total d'Escocia. En as auguas escocesas de l'Atlantico Norte y o mar d'o Norte se troban as mayors as mayor reservas de petrolio d'a Unión Europea

O Reino d'Escocia estió un estau independient dica l'1 de mayo de 1707 cuan con os Actos d'Unión (atamas d'as grans protestas que hi habió en toda Escocia) s'unió con o Reino d'Anglaterra ta creyar o Reino de Gran Bretanya. Sindembargo, Escocia continó mantenendo o suyo propio sistema churidico, esferenciau d'os sistemas d'Anglaterra, Galas y d'Irlanda d'o Norte. Dende o sieglo XIX renaixió un fuerte sentimiento nacionalista, que actualment ye representato por o partiu independentista *[[Scottish National Party]]* (*Partiu Nacional d'Escocia*), vencedor por mayoría simpla en as eleccions de 2007 ta o Parlamento d'Escocia y por mayoría absoluta en as eleccions d'o 5 de mayo de 2011, a primera vegata que un partiu plega a tener una mayoría aboluta en o Parlamento.

## Cheografía
Anque Escocia siga un país relativament chicot, ya que ocupa una superficie de 78.772&nbsp;km², poseye una cheografía mui variata, que abraca dende as *[[Lowlands d'Escocia|lowlands]]* rurals a las *[[Highlands d'Escocia|highlands]]* deserticas, o d'as grans ciudaz a las chicotas islas completament deshabitatas.

Os principals archipelagos d'Escocia son as Islas Shetland, as Islas Orcadas y as Hebridas.

### Divisions administrativas

O territorio escocés se divide en 32 concellos (*council areas* en anglés, *chomhairle* en gaelico escocés:

### Municipios mas poblaus

## Luengas
A luenga oficial ye l'anglés anque en bellas zonas d'o norte y l'ueste se conserva o gaelico y l'anglico escocés.

## Toponimia
Escocia prene nombre d'os escoz, piratas irlandeses. En fuents medievals aragonesas no bi ha guaires mencions a Escocia. Una mención la trobamos en o primer libro d'a "Grant Cronica d'Espanya", compilación historica de Chuan Ferrández d'Heredia:

## Cultura
### Simbolos nacionals
* A bandera d'Escocia, con a cruz de Sant Andreu.
* O estandart reyal d'Escocia.
* L'unicorni ye usato a vegatas como un simbolo heraldico d'Escocia.
* William Wallace, l'heroe nacional d'Escocia y líder en as Guerras Escocesas d'Independencia.
* O día de Sant Andreu.

### Cocina d'Escocia
A cocina d'Escocia comparte muitos platos con a cocina anglesa pero tien unos atributos distintivos así como recetas propias, gracias, belunas d'ellas, a las influencias antigas estrancheras en comparación con as cocinas locals. Os platos consideratos tradicionals han estau, a vegatas, trayitos antigament por atros pueblos.

### Literatura d'Escocia
A literatura d'Escocia incluye todas as obras redactatas por autors escoceses, ya siga en latín, francés, anglés, gaelico escocés u *[[scots]]*, dende os primers documentos dica l'actualidat.

Enantes d'a cheneralización d'o gaelico escocés y de l'anglico escocés, en o sud d'Escocia bi heba pueblos celtas que parlaban luengas britonicas en continuidat con os que bi heba en o norte de l'actual Anglaterra. Asinas, gran parte de l'antiga literatura galesa fue composata en l'actual Escocia u cerca d'ella.

### Relichión en Escocia
Escocia, como a resta d'as nacions europeas, ye tradicionalment cristiana con un 70% de personas que profesan ista relichión. A Ilesia d'Escocia, tamién conoixita como *The Kirk*, ye reconoixita por a lei como a ilesia nacional d'Escocia y ye independient d'o estau en materias espirituals.

## Esporte
* *Categoría principal*: Esporte en Escocia.

Lo esporte tiene un important papel en a cultura escocesa, ya que lo país alberga los suyos propios campeonatos nacionals de diversas variedaz esportivas, amás de tener representación independient d'a resta d'o Reino Uniu en eventos como lo Mundial de Futbol, lo Mundial de Rugby u los Chuegos d'a Mancomunidat (encara que no en os Chuegos Olimpicos, en os cuals Reino Uniu participa como un solo equipo). Amás, Escocia tiene los suyos propios organismos esportivos, tals como la Scottish Rugby Union y l'Asociación Escocesa de Futbol (la segunda asociación nacional de futbol mas antiga d'o mundo) estando a competición mes important a Premier League d'Escocia.

Los esportes tradicionals en a parte rural d'o país tienen un papel cultural important tanto a livel competitivo como social y reivindicatiu.

## Se veiga tamién
* Reino d'Escocia

## Vinclos externos

## Referencias